Trond Ytterbø

Trond Ytterbø (født 1956) er en norsk bluesartist. Han begynte sin musikerkarriere i dansebandet Green Madows 1970. I 1976 begynte han å spille i danse- og underholdningsorkesteret Fish & Chips. I 1979 var han med å starte Notodden Blues Band. I de første årene måtte bandet spille for mat og overnatting. Etter at de kom med plateutgivelser ble det lettere og populariteten økte. De ble etterhvert et av Norges mest populære konsertband.

Da den første bluesfestivalen ble arrangert på Notodden i 1988, stod bandet sentralt i arrangementet. Han var sentral i bandet frem til 2005, da var han med å legge ned Notodden Blues Band. I 2009 gjenopplivet han bandet for å markere dets 30-årsjubileum med den originale besetningen.

Siden 2010 har Ytterbø vært instruktørBlues Factory: Instruktører  (Besøkt 19. august 2013) og inspirator på bluesgitarkursene som er en del av prosjektet «Blues Behind Bars»Bjørn Andersen: Every day I have the blues, Pilotprosjektet Blues Behind Bars i Telemark Fengsel. 2010 s. 8 mfl.  (Besøkt 19. august 2013) i flere fengsler. Han er videre også nestleder i styret for Blues FactoryBlues Factory: Styret  (Besøkt 19. august 2013), som er etablert for å drive musikkopplæring og -aktiviteter som egenhabilitering i fengsler og for tidligere innsatte. Blues Factory ble etablert av fengselsansatte og -innsatte sammen med profesjonelle musikere som hadde vært involvert i prosjektet «Blues Behind Bars» i Skien og Bastøy fengsler. Han var blant initiativtakerne bak etableringen av «Jailhouse stage» på Notodden Blues Festival i 2012Kriminalomsorgen.no: «Tre fengselsband til Notodden bluesfestival», publisert 7. mai 2012 (besøkt 25. august 2013).

I 2012 ble han engasjert for å spille for LOs representantskapsmøte på Folkets Hus, i stedet for å spille mottok han LOs kulturpris. I sin begrunnelse uttalte juryen: «Trond Ytterbø er et solidaritetsmenneske og har et stort hjerte for grupper som av en eller annen grunn faller utenfor i samfunnet».

 Referanser 

 Eksterne lenker 
 Telen.no: Trond Ytterbø fikk LOs kulturpris

Kategori:Norske bluesmusikere
Kategori:Norske sangere
Kategori:Vinnere av Notodden Bluesfestival bluespris